แรงขายหุ้นบิ๊กแคปฉุด SET ปิดเช้าลบ 9 จุด มูลค่าซื้อขายบางเบา 2.36 หมื่นลบ.
แรงขายหุ้นบิ๊กแคปฉุด SET ปิดเช้าลบ 9 จุด มูลค่าซื้อขายบางเบา 2.36 หมื่นลบ. โดยดัชนีช่วงเช้าปิดที่ระดับ 1,247.97 จุด ลดลง 9.37 จุด หรือ 0.75% มูลค่าการซื้อขาย 2.36 หมื่นล้านบาท 
30 ก.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,247.97 จุด ลดลง 9.37 จุด หรือ 0.75% มูลค่าการซื้อขาย 2.36 หมื่นล้านบาท 
10 หุ้นกดดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้ผันผวนในเชิงลบ หลังการดีเบตของผู้เข้าชิงตำแหน่งประธานาธิบดีสหรัฐ ระหว่างนายโดนัลด์ ทรัมป์ ประธานาธิบดีสหรัฐ ซึ่งเป็นตัวแทนจากพรรครีพับลิกัน และ นายโจ ไบเดน ตัวแทนจากพรรคเดโมแครต ในช่วงเช้านี้ ผลโพลออกมาให้ไบเดนทำคะแนนได้ดีกว่า 47-48% ต่อ 41% ส่งผลให้ดาวโจนส์ฟิวเจอร์สพลิกเป็นลบ เนื่องจากไบเดนมีนโยบายเปลี่ยนโครงสร้างภาษี ทำให้อาจมี Downside ต่อประมาณการกำไรได้ ซึ่งก็มองเป็นแค่ผลกระทบช่วงสั้น
ขณะที่ตลาดหุ้นในภูมิภาคเอเชียเช้านี้เคลื่อนไหวไซด์เวย์ทั้งในแดนบวก-ลบ โดยยังต้องติดตามนโยบายของทรัมป์ต่อไปเพราะมีผลต่อตลาดในเอเชีย ส่วนบ้านเราก็ให้ติดตามการพรีวิวงบการเงินกลุ่มแบงก์, การประกาศผลประกอบการของบริษัทจดทะเบียนในเดือนต.ค. และติดตามผล Stress Test ของกลุ่มแบงก์ที่จะทยอยออกมาช่วงเดือนต.ค.นี้ด้วย
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะแกว่งไซด์เวย์ โดยมีแนวรับ 1,240 จุด ส่วนแวต้าน 1,264 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DIF    มูลค่าการซื้อขาย    867.68 ล้านบาท  ปิดที่   13.80 บาท ลดลง   0.40 บาท
STGT   มูลค่าการซื้อขาย    812.96 ล้านบาท  ปิดที่   79.75 บาท เพิ่มขึ้น  0.75 บาท
AOT    มูลค่าการซื้อขาย    789.26 ล้านบาท  ปิดที่   56.75 บาท ลดลง   1.25 บาท
PTT    มูลค่าการซื้อขาย    730.57 ล้านบาท  ปิดที่   32.25 บาท ลดลง   1.00 บาท
KBANK  มูลค่าการซื้อขาย    707.47 ล้านบาท  ปิดที่   78.25 บาท เพิ่มขึ้น  0.25 บาท